LidanRubinov/Halacha-QA huggingface dataset:
שאלה: הפיוט צמאה לך נפשי: רבי אברהם אבן עזרא היה כידוע שכלתני ופרושו לתנ"ך הוא על פי הפשט, איך דווקא הוא כתב פיוט שכולו רגש "צמאה לך נפשי" עד כדי כך שזה היה הפיוט היחיד שזימר אותו החת"ס-שהיה בעל רגש ומתנגד גדול להשכלה- בסעודת ליל שבת כפי שמספרים.
תשובה: הדבר מלמד אפוא כי החלוקה הטכנית של "שכלתני" ו"רגש" אינה נכונה כלל. המידור שאנו מנסים לעשות כדי לנתח תופעות אינו מוביל אותנו למחוזות ההבנה של האדם. עולמו של האדם עשיר דיו כדי להכיל שכל מדוקדק וקפדני מחד גיסא, ואוצרות רגש עילאיים מאידך גיסא, והם מהות החיים. וכי דוד המלך - שאנו מייחסים לו את היותו מלך בראש הסנהדרין מחד גיסא ומחבר תהילים מאידך גיסא - אינו מופת בעניין זה? וכי לגר"א לא היו עולמות נפש עמוקים? ב"ה, אנו מסוגלים להכיל את הריבוי הגדול שנברא בעולמו של מי שהוא ד  אחד.
שאלה: ציצית צמר לאשכנזי: הרב, האם אשכנזי יכול ללבוש מדי פעם ציצית צמר ומדי פעם כותנה? או שאם לובש צמר חייב כך תמיד?
תשובה: ב"ה, כיון שצמר בשבילו זו חומרה, זה תלוי במה שקבל, צריך לומר שמקבל בלי נדר, ואז יכול לעשות כל פעם כרצונו, דני ארגמן
שאלה: כרטיס אדי: לכבוד הרב האם יש בעיה כלשהי הלכתית בחתימת כרטיס אדי? זה כרטיס שמאשר תרומת איברים שלך לאחר מותך לחולים הזקוקים להשתלות איברים.
תשובה: לשואל אחלק את הדיון ל-2 נושאים. 1. יש מחלוקת לגבי השתלת אברים. מדובר על אברים שבשביל להשתמש בהם, צריך להוציאם כשהם עדיין פועלים, כגון הלב. לכן מתעוררת השאלה אם אדם שלבו פועל עצמאית נחשב חי או מת, כיון שברור שלא נוכל להוציא את ליבו של אדם שעדיין חי ולהורגו, בשביל להציל אחר. הרבנות הראשית קבעה שורה של כללים ומבחנים, שכשהם מתקיימים, אפשר לקבוע שהאדם אכן מת, ולהשתמש באבריו. במצב זה מותר לתרום אברים, ואז זוהי מצווה גדולה ועצומה. 2. בחתימה על כרטיס אדי אין בעיה הלכתית. העניין הוא שכשיתעורר הצורך לתרום אברים, יצטרכו לקבוע את מותו של האדם, ואת זה אפשר לעשות זאת רק על פי הכללים שקבעה הרבנות. לכן, יש רבים שאומרים שעדיף לא לחתום על כרטיס אדי. המטרה היא לא להותיר את ההחלטה בידי אחרים, שאינך יודע את מחוייבותם להלכה. הטענה היא שעדיף שנטל ההוכחה יהיה עלהרופא ולא שהוא יעשה כרצונו ונטל ההוכחה והדרישה יהיה על המשפחה. אחרים אינם חוששים לזה וסומכים שהרופאים יפנו אל המשפחה ויכבדו את רצונם. בכל מקרה גם מי שאינו חותם על אדי, כשיגיע מקרה ח"ו, עליו לדעת שיש מצווה גדולה להציל חיי אדם וכל המציל נפש אחת מישראל, כאילו הציל עולם מלא. אפי קיציס
שאלה: מיץ בסיר חלבי: האם מותר לשתות לימונדה שהתבשלה בסיר חלבי שלא נעשה בו שימוש ב24 שעות שלפני בארוחה בשרית?
תשובה: לשואל וסליחה על האיחור. מותר אפי קיציס
שאלה: לגבי הרבנים: על האתר המדהים, רק שאלה אחת מי הם הרבנים שעומדים מאחורי השאלות הללו?
תשובה: צוות הרבנים המשיבים הינו: הרב משה כ"ץ והרב מרדכי וולנוב
שאלה: חלב נוכרי - מותר או אסור?: היום היה לנו מין שיעור קטן על חלב נוכרי מכיוון שחבר שלי שאל את הרב. הרב אמר שמותר לאכול אבקת חלב אבל חלב נוכרי אסור, אני לא אכלתי חלב נוכרי משנה שעברה מכיוון שחשבתי שזה איסור מוחלט. מה לעשות? האם להמשיך ולא לאכול אבקת חלב נוכרי למרות שאף אחד מהמשפחה שלי לא נוהג שלא לאכול או לאכול אבקת חלב נוכרי? זו דילמה שתוקפת אותי כבר הרבה זמן.
תשובה: לשואל חלב נוכרי אסור. לגבי אבקת חלב, נחלקו הפוסקים האם זה היה בכלל הגזירה או לא. הרבנות נותנת הכשר למוצרים שיש בהם אבקת חלב נוכרי, אבל לא הכשר מהדרין. (בהכשר יצויין מכיל או לאוכלי א  חלב נוכרי) אם עד היום נהגת שלא לאכול אבקת חלב נוכרי כיון שחשבת שזה אסור לגמרי, מותר לך להתחיל לאכול ואינך צריך התרת נדרים. מה ראוי לעשות? נראה לי שאם משפחתך אוכלת אבקת חלב נוכרי, כך תנהג גם אתה כל עוד אתה גר איתם. קשה שבבית אחד יש כמה מנהגים. כשתתחתן, תנהג בביתך כרצונך (כמובן בתיאום עם.). אפי קיציס
שאלה: זמירות שבת: שבת אחר שבת אנו שרים זמירות שבת, הייתי רוצה לדעת מהו המקור לכך והאם היה הבדל בין הספרדים לאשכנזים בנוגע למידת השימוש בזמירות השבת (נגיד שהאשכנזים שרו יותר ואצל הספרדים זה היה פחות מקובל ולהפך. ) גם שמעתי משהו עלכך שהאר"י היה מראשוני הכותבים אשמח לדעת יותר על הנושא הזה, (:
תשובה: עיין בקישור
שאלה: נ  ט בר נ  ט: חתכתי בצל (קר) לרבעים בסכין בשרית שאולי היתה בת יומה.את הבצל אני קוצצת במעבד מזון. האם מותר באותה סכין של מעבד מזון לקצוץ גם בצל שאחתוך לרבעים בסכין חלבית (שאינה בת יומה))?
תשובה: לשיטת מר"ן - במידה והסכין אינה בת יומה וגם נקיה, הבצל לא נעשה בשרי, ומותר לשים במעבד מזון. אבל לשיטת האשכנזים וספרדים הפוסקים ע"פ הבן איש חי (וכן פוסק הרב מרדכי אליהו זצ"ל)- אפילו במידה והסכין היית נקייה ולא בת יומה הבצל נעשה בשרי ולכתחילה אין להכניסה למעבד מזון שאינו בשרי.
שאלה: תות עץ: ביישבנו ישנם עצי תותים שאמנם מטופלים ע"י גנן אך לא ידוע לי אם כמו במקומות שמגדלים למכירה. האם יש דרך ואם כן כיצד לבדוק ו או לנקות אותם על מנת לאכול מתותי העץ?
תשובה: ראשית: יש לשאול את הגנן האם הוא מרסס את העץ נגד מזיקים או לא. בגידול חקלאי מסודר (עם ריסוס)הוא כמעט תמיד נקי ואין צורך לבודקו. תמיד כדאי להתבונן בזמן האכילה. גידולים מגינה פרטית נגועים כמעט תמיד נגוע ואין אפשרות לנקותו ולכן יש להימנע מלאוכלו.
שאלה: רבע לשבע: ראיתי בתשובתכם (מלפני כשנתיים) שרמת כשרותו של שוקולד רבע לשבע היא רמת מהדרין. לאחרונה שמעתי ת"ח שאומר שאין זו רמת מהדרין. שאלתי היא, האם חל איזשהו שינוי ברמת הכשרות או שתשובתכם בעינה עומדת? בנוסף האם יש איזשהו כלל ביחס לרמת הכשרות של שאר מוצרי עלית שהם חלב ישראל ואינם בהשגחת העדה החרדית?!
תשובה: זו אותה שאלה. אפשר לבקש מהרב שאמר כך שידבר עם המשגיח של המפעל על רמת הכשרות של המוצרים שהם OU חלה ישראל אבל לא "מגדים".
שאלה: ויטמין Q10: רציתי לדעת מה קורה עם ג לטין שנמצא בתרופות ויש אומרים שהוא בשרי וכשר,האם יש עניין להחמיר ל
תשובה: ויטמין אינו תרופה. בתרופה אמיתית ניתן להשתמש כאשר לא ניתן להשיג עם כשרות.
שאלה: סירופ מייפל: האם סירופ מייפל של חברת האפייה מימונס נחשב בכשרות טובה? מדובר על 100 מייפל המיוצר בקנדה ונתון תחת השגחת בד"ץ הבית יוסף והרבנות הראשית לישראל. מראש!
תשובה: יש בעיה בסירופ מייפל. הם מסננים אותו דרך משהו שאונו כשר ולכן צריך הכשר טוב
שאלה: מפחיד פה בארץ! איך אני יכולה להיות בטוחה שאני לא הבאה בתור?!: חשבתי על זה, אחרי ששמעתי על הפיגוע בבלגיה, למה שאנשים ירגישו בטוחים לבוא לארץ ישראל? איך אני אמורה להרגיש בטוחה פה בארץ ולסמוך על ה, שהוא שומר עלי? המון פיגועים, המון אנשים שנרצחו שאני בטוחה שהיו יותר טובים ממני, איך אני אמורה להיות בטוחה שה שומר עלי ולא לפקפק בזה ובביטחון שלי בו?
תשובה: לך צדיקה! יישר כוח שהשאלה לקחה אותך למקום של בירור ולא למקום של ייאוש אם הבנתי נכון את שואלת איך אפשר לבטוח בה  שהמצב הביטחוני בארץ לא יפגע בך. אכן, מצד אחד, ארץ ישראל היא לא הולנד. אנחנו מוקפים אויבים בתוך ארץ ישראל, ומחוץ לארץ ישראל, פיגועים, חטיפות, אבנים, יריות והצקות כמעט יום יומיות. המציאות אליה רובנו נולדנו גורמת קצת לחשוש ש"אולי זה יקרה גם לי?". אבל מצד שני, כיוון שנולדנו למציאות הזו אנחנו לא מכירים מציאות אחרת- מציאות של גלות. במציאות של גלות עם ישראל לא נמצא בארצו, לא שולט בארצו, עם ישראל הוא מפוזר, נרדף, מושמד. רק לסבר שאת האוזן- מספר ההרוגים מאז החלה השיבה לציון שווה למספר ההרוגים שהרגה המפלצת הנאצית יום אחד בלבד בשואה. וגם כיום, יותר בטוח בארץ מאשר בחוץ לארץ- הביטחון בחו"ל הוא זמני. גם ליהודים הגרמנים ערב השואה היה את כל מה שהם רצו. הביטחון בארץ הוא נצחי. כאן זה הבית שלנו. אבל עדיין נהרגים יהודים?! נכון. הרג הוא הרג. אך יש הבדל מהותי בין השניים. ההרג בזמננו, בזמן הגאולה- הוא חבלי לידה. ההרג בזמן הגלות- הוא חבלי גסיסה. כמו שסכין המתקרבת לבשר יכולה להיות עיצומו של רצח שמקצר חייו של האדם או עיצומו של ניתוח מורכב המאריך את חייו של האדם. אנחנו צריכים להסתכל על מה שעובר על עם ישראל בצורה כללית ולהודות לרבש"ע על הזכות שלנו להיוולד בעת הזאת בה יש לעם ישראל יכולת לקום על אויביו ולא בעתות אחרות בהן עם ישראל הלך כצאן לטבח. והאם טרור הוא מסוכן? לכאורה כן- הוא הורג, הוא פוצע. אבל אם גם על נתון זה נסתכל באופן כללי נגלה שישנם פי שש הרוגים רק מתאונות דרכים ומספר הרבה יותר גבוה רק מעישון. אז מה הטרור עושה? הטרור הוא מפחיד. הטרור גורם לנו לחשוש לעלות על אוטובוסים, לחשוש ללכת לקניון, לשוק ואפילו להיות בבית ולנסוע ברכב. ברגע שאנחנו מפחדים מימשנו את איומו. לכן המלחמה הכי גדולה בטרור צריכה להיות לנו- אנחנו לא צריכים לפחד, אנחנו צריכים להיזהר! יש הבדל גדול בין מידת הפחד למידת הזהירות. וכאן אנחנו מגיעים לשאלתך על ביטחון בה. כלל גדול בביטחון בה - הביטחון בה  מתחיל היכן שההשתדלות מיצתה את עצמה. אדם חולה שזקוק לרופא ואינו הולך אליו הוא איננו בוטח בה - אלא הביטחון בה  הוא ללכת לשליחיו, הרופאים ולשמוע את עצתם, אחרי שהאדם מיצה והלך לכל הרופאים אז הוא יכול להשליך את ביטחונו לה. זה נכון שאנחנו לא יודעים מי "הבא בתור"- אך אנחנו נעשה ככל יכולתנו לא להיות כאלה, כמה שזה תלוי בנו. כלל חשוב נוסף- ביטחון בה  הוא לא לבטוח בה  שמה שהוא יעשה יהיה טוב לי, אלא ביטחון שכל מה שהוא עושה ויעשה הוא טוב. לכן, אחרי ההההככככלל- אנחנו לא יודעים חשבונות שמיים, אך מה שברור לנו שכל מה שהוא עושה הוא טוב בעולם ולכן נצרך לחזק את אמונה זו כדי לא ליפול בעתות משבר. לסיכום: תכל ס, כשמסתכלים באופן כללי עם ישראל לא נמצא בתקופה מסוכנת מבחינה ביטחונית. וגם אם נחשוב שכן תאונות ומחלות ועישון מסכנות אותנו יותר מכמה מחבלים. הביטחון בה  הוא אחרי השתדלות- לכן אנחנו ניזהר איפה שנוכל כדי לא להינזק מהטרור. כמו כן ביטחון אמיתי בה  הוא האמונה שכל מה שהוא עושה, טוב ורע, לנו ולאחרים הוא טוב לעולם. מקווה שנתתי כיוון כללי אשמח לעזור עוד אם צריך המייל שלי: elronza gmail.com פלאפון: 0524521552 אלרון
שאלה: בשר בן השיניים: א.מהו הדין לגבי בשר שלאחר 6 שע המתנה נמצא בין השיניים ויצא מה הדין אם נבלע? ב.מהו הדין לגבי בשר שנמצא בין השיניים בתוך 6 שע ונבלע האם צריך להמתין שוב?
תשובה: א. אם יצא בשר מבין השיניים, צריך לשטוף את הפה, ומותר חלבי. ב. בשר שנבלע בתוך 6 שעות, לא צריך עוד 6 שעות. הרב אליקים לבנון www.yelm.co.il
שאלה: חלוקת ממתק בקבלת שבת: ברצוני לדעת אם יש בחלוקת ממתק ביום שישי לכבוד שבת מימד של שוחד או כל הגדרה אחרת שנכנסת בגדר זה. יש לציין שמדובר בילדים בגילאי שנה עד שנתיים כך שטקס זה נעשה מטעם הגן ללא בקשת שיתוף מההורים.
תשובה: לשואלת הרמב"ם מתאר לנו איך מחנכים ילד קטן: שים בדעתך כי נער קטן הביאוהו אצל המלמד ללמדו תורה. וזהו הטוב הגדול לו לעניין מה שישיג מן השלמות. אלא שהוא, למיעוט שנותיו וחולשת שכלו, אינו מבין מעלת אותו הטוב, ואל מה שיגיעהו בשבילו מן השלמות. ולפיכך בהכרח יצטרך המלמד, שהוא יותר שלם ממנו, שיזרז אותו על הלמוד בדברים שהם אהובים אצלו לקטנות שנותיו. ויאמר לו: "קרא ואתן לך אגוזים או תאנים, ואתן לך מעט דבש". ובזה הוא קורא ומשתדל. לא לעצם הקריאה, לפי שאינו יודע מעלתה, אלא כדי שיתנו לו אותו המאכל. ואכילת אותן המגדים אצלו יקר בעיניו מן הקריאה, וטובה הרבה בלא ספק. ולפיכך חושב הלימוד עמל ויגיעה, והוא עמל בו כדי שיגיע לו באותו עמל התכלית האהוב אצלו, והוא אגוז אחד או חתיכה דבש. הרמב"ם מתאר לנו שהילד הקטן אינו מבין מה הוא הטוב האמיתי, ולכן מחנכים אותו בתחילת הדרך באמצעות ממתקים ופרסים אחרים לקיים את המצוות וללמוד תורה, ולאט לאט כשיגדל ויתבגר, נסביר לו את הדברים כך שיקיים אותם בגלל מהותם ולא בשביל פרס חיצוני זה או אחר. הדברים נכונים שבעתיים לגבי שבת שבה יש עניין שהילד יחוש שזהו יום חגיגי ושמח. והרי כך אנו אומרים בשירי שבת "להתענג בתענוגים, ברבורים ושלו ודגים" " אכול משמנים, שתה ממתקים, כי אל יתן לכל בו דבקים, בגד ללבוש, לחם חוקים, בשר ודגים וכל מטעמים" אפי קיציס
שאלה: תפילה: ברצוננו לשאול אותך שאלה מסקרנת האם כשאתה מגיע מאוחר לתפילה ואתה משלים תפילה ליד דוכן הקריאה בתורה ואתה צריך להתפלל תפילת שמונה עשרה. האם מותר לי להתפלל במקומי או שעלי להתפלל במקום אחר ואם לא אז היכן? עידו
תשובה: לשואל לא כל כך הבנתי את השאלה. בעיקרון מותר לאדם להתפלל היכן שהוא רוצה. יש עדיפות להתפלל במקום קבוע, כיון ששם הכוונה היא הכי טובה. אבל אתה חושב שבמקום אחר יהיה לך יותר קל להתרכז ולהתפלל כראוי, אין בעיה. אפי קיציס
שאלה: מקווה: היי, אני עתידה איה להתחתן בעוד כחודש ורציתי לדעת לגבי סוגיית המקווה, אין לי הדרכה יותר מידי בנושא. כמה זמן לפני החתונה ניתן לטבול? יש הערכות מסוימת לקראת הטבילה? האם ניתן לפתוח תיק נישואין בעיר מסוימת אך לטבול בעיר אחרת? איך אני מתאמת עם בלנית ויודעת שהיא טובה? כל כך הרבה שאלות, אשמח גם שאם אני שוכחת לשאול דברים, תוכל להעיר את תשומת ליבי לגביהם.
תשובה: תיצרי קשר עם צוהר (תעשי גוגל) תבקשי מהם שיחברו אותך עם מדריכת כלות. היא תשב איתך ותלמד איתך הכל לפני החתונה, גם השאלות ששאלת וגם הרבה יותר מזה. אם הם עמוסים ולא יכולים לעזור, תשלחי אליי למייל האישי: ezrahy gmail.com שם, טלפון ומקום מגורים (עיר ושכונה) ואנסה למצוא לך מדריכת כלות מאזור מגורייך. בהצלחה, עזרא
שאלה: כלי שלא ידוע אם בשרי או חלבי.: יש לנו סיר שלא נעשה בו שימוש כמה שנים. אנחנו לא יודעים אם הוא בשרי או חלבי, אבל ידוע שהתבשל בו רק כשר, כלומר רק אחד מהם. מה דינו? האם חייב הגעלה?
תשובה: להגעיל
שאלה: ברכת הגומל לאחר לידה: בעלי ואני מנהלים אורח חיים חילוני אך יש מקומות בהם המסורת חשובה לי (אני גדלתי בבית מסורתי וספגתי המון מסבי וסבתי ז ל, בעלי גדל בבית חילוני לגמרי). לאחר לידת בננו הבכור ברכתי הגומל כחלק מטקס הברית. לפני שמונה ימים נולדה בתנו השנייה, בעלי אינו נוהג ללכת לבית הכנסת כלל וכך גם אני. להבנתי מקובל לברך הגומל בפני מניין, שאלתי היא האם ניתן לברך גם בפרטיות ביתי ללא מניין?
תשובה: מזל טוב! אי אפשר לברך ללא מנין. חלק מהותי מהברכה הוא לשתף אחרים בהודיה על הלידה. אפשר פשוט לגשת בשבת לבית כנסת הקרוב למקום מגוריכם, ולבקש לומר הגומל. זה דבר נהוג ומקובל. אפשרות אחרת היא לברך הגומל באירוע פרטי שבו יש מנין. בהצלחה.
שאלה: גידול תבלינים: לרב, אני מעוניינת לקנות במשתלה שתילים של תבלינים כמו מרווה, רוזמרין ועוד תבלינים -עלים, רציתי לדעת אם יש בעיה בגידול בייתי שלהם (בעדניות במרפסת) וכיצד יש לנקות אותם מחרקים תולעים.
תשובה: הבעיה היא חרקים. צריך ללמוד כיצד לבדוק אותם כדי להשתמש בהם. לצערינו זו דורש מומחיות שאינו נחלת הכלל היום. אולם אם תפנו למשרד ותציינו היכן אתם גרים יתכן שנוכל להפנות אתכם לאיש מומחה שנמצא באזורכם שיכול ללמד אתכם כיצד בודקים ירקות עלים.
שאלה: כשרות, בשר וחלב: חטיף בריאות מיקספלקס, של חברת תלמה, בהשגחת ועד הכשרות או. קיי, ובאישור הרבנות, מה רמת כשרותו? למי שנוהג כן לאכול אבקת חלב נוכרי? שאלה נוספת - חיממתי אוכל בשרי, ועל פי הקצף שנהיה הבנתי שהוא לכאורה מקולקל. טעמתי כדי לוודא מעט מהרוטב, ומייד ירקתי ושטפתי את הפה. יתכן שמעט כן בלעתי. האםאני בשרית? צריכה לא לאכול חלבי כרגיל כ6 שעות?
תשובה: כשרות רגילה ופשוטה. ולא רק בגלל המרכיבים החלביים אם פלטת את המטכל וגם לא לעסת אז אין צורך לחכות כלל וכלל. ובתנאי ששוטפים את הפה.
שאלה: הלכה: הרב! יש דבר כזה שנוער שהתנדב בשנות התיכון ממלא טופס של מספר שעות מסוים שהתנדב ושמעתי שכך יש עדיפות באקדמיה לבעלי טופס זה (משמע שאח"כ אולי משפיע מבחינת כסף לימודים וכו.) האם ניתן למלא בטופס זה שעות שהתנדבתי במסגרת הדרכה בתנועת נוער בשבת?
תשובה: ב"ה, מותר כי זה בהבלעה, דני ארגמן
שאלה: מורות בישיבה תיכונית: מדוע בכל הישיבות התיכוניות מלמדות מורות נשים? אני חושב שזה ממש לא ראוי ובתור תלמיד בישיבה תיכונית אני רואה איך החברה מתייחסים ולפעמים יש דיבור ממש לא ראוי ביחס למורות. וידועים דברי השו"ע "צריך להתרחק מהנשים מאוד מאוד." אז מדוע בכל זאת הן מלמדות?
תשובה: לשואל בישיבות תיכוניות אכן מחפשים בד"כ מורים. אבל במקצועות רבים חסרים מורים ומצד שני יש מורות מעולות. לכן השאלה שאיתה צריך להתמודד היא, כאשר הבחירה היא בין מורה (גבר) בינוני למורה (אשה) טובה. מה עדיף? בד"כ אם שניהם באותה רמה, ההעדפה בישיבה תהיה לקחת בן (וכמובן באולפנה לקחת בת). אבל כשיש פער, אז מנהלים רבים יעדיפו לקחת את מי שיותר טוב. צריך לזכור שמשפט זה שהבאת, הוא נכון אבל כשיש צורך, מותר כמובן לדבר עם נשים. אם יש בחנות קופאי איטי וקופאית זריזה, במי תבחר? אם יש רופא טוב ורוםאה מעולה, במי תבחר? כך גם בהוראה. כאמור, כל מה שכתבתי נכון גם בכיוון השני לגבי אולפנה. אפי קיציס
שאלה: כשרות תבנית פיירקס בשרית: תבנית פיירקס בדרית לא בן יומו בושל פשטידת ירקות חלבית מה דין הפשטידה ומה התבנית
תשובה: תשובה במידה והתבנית היית נקיה: הפשטידה מותרת. התבנית צריכה הכשר. יש מחלוקת האם ניתן להכשיר אותה. רוב הפוסקים אוסרים כיון שהיא צריכה ליבון ולא ניתן טכנית ללבנה בלי שהיא לא תתפוצץ.
שאלה: גניבה?: אתמול אני ואחותו רבנו והיא כעסה עלי ואני עליה. לאחר מכן יצאתי מהבית וכשחזרתי גיליתי שכסף נעלם מארנקי אך חשבתי שהשתמשתי בו. למחרת במקרה הזכרתי לאחותי שגיליתי שהארנק שלי ריק ואז היא אמרה לי שהיא לקחה ממני עשר יורו (50 ) ואת כרטיס באשראי שלי. כמובן שכעסתי עליה מאוד והיא הציעה לי להביא לי 200 כפול ארבע ממה שלקחה (לא כולל כרטיס אשראי) האם מה שעשתה נקרא גניבה? האם אני צריכה לקבל את הכסף והיא מחויבת להביא לי אותו?
תשובה: לשואלת ברור שאסור לגנוב. גם אחות מאחותה זה נקרא גנבה, וזה אסור. עליה להחזיר את הכסף שלקחה ואת הכרטיס. אין צורך שהיא תשלם קנס ותתן יותר ממה שלקחה. אם היא רוצה לפייס אותך ולהביע חרטה, היא יכולה לתת מתנה יפה. אפי קיציס
שאלה: רחיצת ידיים: אם עשיתי ברצף כמה פעולות המחייבות ברחיצת ידיים, לדוגמה כניסה לבית המרחץ, אחרי כן להתפנות ואחרי כן להתפלל, או ללכת לשירותים ואז לאכול לחם, כמה פעמים צריך לרחוץ ידיים?
תשובה: לשואל יש להבדיל בין כל אלה לבין נטילת ידיים לארוחה. כל שאר הפעולות כגון שירותים וכניסה לבית המרחץ ואח"כ תפילה, ששם הנטילה היא משום רוח רעה או נקיות, נוטלים פעם אחת שברכתה אשר יצר. אם רוצים אח"כ לאכול לחם, נוטלים שוב, מברכים על נטילת ידיים והמוציא. אפי קיציס
שאלה: מלון וולדורף אסטוריה: מה רמת הכשרות במלון וולדורף אסטוריה - ירושליים. בירור שלי העלה שיש לו רבנות ירולשים רגילה. חלק מאנשי המלון ענו לי שיש מהדרין במקום. אין לי את האפשרות להגיע פיזית למקום בכדי לראות תעודה. אולי יש לכם מענה לכך?
תשובה: יש לפנות מועצה הדתית ירושלים
שאלה: הלל ביום ירושלים: מדוע יום ירושלים לא אומרים הלל וביום עצמאות שהמדינה כיום היא לא מדינה שולטת באמת, אין כל שליטה אמיתית מורחים את הזמן ע"י פוליטקאים אז כן אומרים הלל?.
תשובה: לשואל א. גם ביום ירושלים אומרים הלל שלם ב. יש הרבה מה לתקן במדינה. אבל עדיין זאת ברכה עצומה שנתן לנו בורא עולם. בחנוכה אנו אומרים הלל. תקרא קצת בספרי היסטוריה על מדינת החשמונאים ואיך צאצאי מלכי החשמונאים התנהגו. אינני בטוח שמנהיגינו גרועים יותר. ועדיין אנו אומרים הלל על חנוכה. אפי קיציס
שאלה: פטירת הסבא לפני הנישואים: בשעה טובה התארסתי עם בת זוגתי. לצערינו הרב, הסבא של ארוסתי (אבא של אביה) נפטר השבוע. כבר סגרנו אולם, תקליטן וצלם - אבל עדין לא נרשמנו ברבנות. החתונה מתוכננת לעוד חמישה חודשים. האם עדין צריך לדחות את החתונה? במידה ולא, האם האבא ואחיו יכולים להיות נוכחים באירוע?
תשובה: לשואל בד"כ לא דוחים חתונה! אפילו אדם שאביו נפטר, לא דוחה את החתונה. את החתונה תקיימו כמתוכנן, בזמן שתכננתם. כח השמחה של החתונה חזק יותר ודוחה את הצער. בחתונה עצמה, יוכל אביך להשתתף. הוא לא ישתתף בריקודים. עדיף שלא יאכל אתכם בסעודה, אלא בצד לבד. אבל הוא יוכל להיות אתכם. יש נוהגים שהאב גם יגיש קצת לשולחן, וכך ייחשב קצת כעובד. הדודים יכולים להיות בחופה. בסעודה עצמה לא יאכלו אלא יגישו קצת לשולחן ויאכלו ביחידות. כמובן שלא ירקדו. מובא בקבלה שבשעת חתונתו של אדם הקב"ה מביא את קרוביו שנפטרו לשמחת החתונה וזה גורם להם נחת רוח רבה. יהי רצון ששמחת החתונה תהיה לכם לנחמה אפי קיציס
שאלה: שוקולד למריחה מגדים: השוקולד משווק באריזה כעמט זהה- צבע אדום, עם ציור פרה, גם חלבי וגם פרווה. זהו מכשול. למי כדאי לפנות?
תשובה: לרבנות המקומית ולרה"ר
שאלה: כשרות בשופרסל: ראיתי אתמול בשופרסל בי-ם במחלקת פירות וירקות תעודה של הרבנות, שמודגש בה שזה הכשר רגיל ולא מהדרין, ולצידה תעודה של בד"צ מחזיקי הדת, שלכאורה זה מהדרין. נראה לי קצת סותר. הפירות והירקות נחשבים מהדרין?
תשובה: יש הבדלים בין מהדרין. 1. ערלה- מהדרין בדרך כלל מקפידים על 0  ערלה ויש גופי כשרות שאף משגיחהים בשטח בזמן הקטיף ולא סומכים כלל וכלל על ביטולים. וכשרות רגילה בדרך כלל כן סומכים על ביטולים או על שיטות מקילות. 2. כנ"ל גבי ההקפדה על ההפרשה. בכשרות מהדרין גוף הכשרות מפריש בעצמו ולא סומך על הפרשות של חקלאים או בתי אריזה שאינם ברשותם. חשוב לציין שיש הרבה בעיות ומורכבות בהפרשת תו"מ ולדן בכל מציאות של ספק נכון וראוי להפריש מספק בלי ברכה
שאלה: גזל באינטרנט: לאחרונה ברוך ה הצלחתי להתחזק בעניים גזל ברשת, אך צצות לי מס שאלות. ראשית: מתי מותר לצפות בסרט בצפייה ישירה? אחרי שהוא נגמר בקולנוע? שנית: סדרות, שאין דרך לקנותם ברשת, אפשר לצפות בצפייה ישירה? דבר שלישי: האם מותר להעתיק תמונות בגוגל תמונות לצורך הכנת סרט בר מצווה לעצמי (שימוש אישי ללא מטרות רווח, רק מטרות הנאה) דבר אחרון: אבא שלי מאוד מתנגד לעניין הזה ומוריד חופשי דברים. כי אני הרבה פעמים נוסע איתו באוטו למקום כשלהוא והוא שומע מוזיקה גזולה. הערתי מס פעמים אך הוא אמר שבאוטו שלו הוא יעשה מה שהוא רוצה, ואני לא יודע מה לעזות כי זה גורם לי צער רב. מה לעשות?
תשובה: העלית נושא מורכב וקשה -קנין רוחני- האם הוא מחיי, ואם כן כפי שהרבה פוסקים סבורים, האם הוא קיים גם כשהדבר כבר פורסם ברשתות האלקטרוניות וזה הופך להיות כמו אבידה שנמצאת בלב ים שאין לבעליה שום שליטה עליה. אם המוסיקה או התמונות כבר פורסמו, יש פוסקים שמתירים להוריד ויש שאוסרים. אשריך שאתה רוצה להחמיר בכך וירבו כמותך, אך אינך יכול להוכיח אחרים שיש להם על מי לסמוך, ולכן נסה לשכנעם בדברי נעם וק"ו כשמדובר באביך.
שאלה: כשרות: הייתי רוצה לדעת בבקשה האם מותר לאכול את הלחם בטורקיה, נניח לחמניות במלון( מכייון שהם לא אוכלים חזיר). כמו כן האם מותר לאכול חמאה ולשתות חלב מראש
תשובה: בלחם יכולה להיות בעיה של תוספים שאינם דווקא חזיר, כמו שומנים מן החי, שאינם כשרים, ולכן אין לאכול אלא אם כן ברור שאין תוספים. בכל זה כדאי לשאול את היהודים המקומיים שומרי הכשרות הבקיאים במציאות. חלב   נחשב כחלב עכו"ם שאסור, ויש מקילים כיום כיוון שאין חשש שהחליפו אותו או עירבו בו חלב שאינו כשר. חמאה   ח לא גזרו על חמאת גויים מכיוון שאי אפשר לעשות חמאה מחלב של בהמות שאינן כשרות. עם זאת, כיום יש חמאה שיש בה תוספות שונות, ולכן צריך לוודא גם את זה.
שאלה: הגורל: לרב 1.איך בוצע הגורל של חלוקת הארץ לנחלות? מי הרים את הפתקים? 2. מה היה תפקידו של אלעזר? 2. מהי מטרת הגורל הרי ה היה יכול להגיד למשה ומשה להעביר הלאה? 3.לעיני מי נעשה הגורל?
תשובה: לך הגורל הוא ציווי ה  לחלוקת הארץ. ככתוב בתורתו הקדושה בספר במדבר פרק כו פסוקים נו-נו. אלעזר הכהן ערך את הגורל והוציא את הפתקים. רש"י שם מעתיק את הגמרא במסכת בבא בתרא המתארת כיצד זה נעשה ומה היה תפקידו של אלעזר. תקראי את הפרק ואת פירוש רש"י ושם תמצאי מענה לשאלותיך. בספר יהושע פרקים יד-כ מוסבר שוב הגורל שהיה ויש שם גורל מחודש לחלוקת הארץ. נראה שהגורלות נעשו לעיני כל העם או לפחות נציגיהם. דוד לוי 098987548 יתכן שחלק מהנחלות חולקו ללא גורל (שכם, כלב ולדעת הרמב"ן שנים וחצי השבטים)
שאלה: כשרויות ספרדיות לאשכנזים: ברצוני לברר - יש הרבה כשרויות ספרדיות, ולפי הידוע לי לא מתאימים לאשכנזים. האם זה נכון באופן גורף? האם זה נכון לגבי חלק מהכשרויות? מראש שמואל
תשובה: אנו מכירים שני גופי כשרות "ספרדיים" - בד"ץ בית יוסף, ובד"ץ יורה דעה ברשות הרב מחפוד. בעוף והודו אין הבדלים הלכתיים בין ספרדים לאשכנזים. בבקר וצאן יש לספרדים יותר חומרות מאשכנזים ולכן הם טובים גם לאשכנזים באוכל מבושל ספרדים מחמירים יותר מאשכנזים. ולכן אנינו יודעים ממה נולדה שמועה זו.
שאלה: שמרתי איתו על קשר: לפני יותר משנה הכרתי בחור ונכנסנו לקשר. הקשר ביננו לא היה רציני במיוחד הוא היה עמוס בצבא ואני בלימודים ויצא שפנינו כל אחד לדרכו אך המשכנו לשמור על קשר ידידותי דיברנו מדי פעם והתייעצנו אחד עם השניה אבל בשבוע האחרון משום מה קבענו פגישה וזה די מוזר לי כי הוא הצהיר בפני לפני כשנה שאין לו בכלל רגשות אלי. העניין הוא שאני אוהבת אותו ואין לי מושג אפילו למה זהמגיע לו לא הייתי מגדירה את זה כהתאהבות כי אני מפוקחת ויודעת מה יכולות להיות ההשלכות מכך שנכנס למערכת יחסים. הבחור הנ"ל הוא בחור חילוני ממשפחה סובייטית. גם אני באה ממשפחה סובייטית אבל אני בחרתי לחזור בתשובה ואני לא רואה את עצמי נכנסת לקשר שאינו למטרת חתונה. ההתלבטות שלי היא האם לוותר על מה שאני מרגישה כלפי אותו בחור לטובת הטוב האמיתי והנכון שאני מרגישה בקיום המצוות. הוא מכבד אותי מאוד. הוא אמר לי לא פעם שהוא מפחד ממני ואין לי מושג אפילו למה. אני די מבולבלת ולא רוצה להכנס למקומות לא רצויים אך גם אינני רוצה לפגוע בו.
תשובה: ב"ה, לא כדאי ללכת אחרי הרגש, הוא מצייר את המציאות באור מיוחד אבל לא תמיד נכון מבחינה מציאותית, מעבר לחתונה יש גם הקמת משפחה וצריך שתהיה מטרה משותפת ומוסכמת, איזה אופי של בית רוצים? איך לחנך ילדים? מה התרבות שאתם רוצים לצרוך? אלו שאלות שקימות בכל משפחה וכשיש פער באורח החיים זה מהוה בסיס הפוך למה שרוצים לבנות, לכן לא ללכת על הקשר הזה, דני ארגמן
שאלה: דמות לא צנועה בסרט מצוייר: אני אוהב לראות בזמני הפנוי אנימה יפנית(סדרות מצויירות).אחרי כמה פרקים התחילו לצייר דמות בלבוש לא צנוע.רציתי לדעת אם אפשר להקל כי זה מצוייר או שאני צריך להפסיק לראות את הסדרה?
תשובה: אין הבדל בין ציור לא צנוע לתמונה לא צנועה,שהרי הענין בשניהם הוא כדברי ח - "העין רואה והלב חומד",והלא גם תמונה מצולמת אינה בן אדם ממש ובכל זאת אם יש בה גירוי וחוסר צניעות - אסור להסתכל עליה. תנסה להתעניין בלקרוא בספר שופטים ושמואל - יש שם סיפורים מעניינים וחשובים.
שאלה: מקלחת לאחר טבילה במקווה: האם יש איזה שהוא עניין לא להתקלח לאחר טבילה במקווה? יש בעיה אם ישר אחרי הטבילה אני נכנס ומתקלח במקלחות? :)
תשובה: לגבי רחיצה אחר הטבילה: הגמרא במסכת שבת דףיג ע"א - יד ע"א כותב כך: "ושמנה עשר דבר גזרו  בית שמאי  בו ביום. מאי נינהו שמנה עשר דבר? דתנן, אלו פוסלין את התרומה:. והבא ראשו ורובו במים שאובין. והבא ראשו ורובו במים שאובין: מאי טעמא גזרו ביה רבנן טומאה? אמר רב ביבי אמר רב אסי: שבתחלה היו טובלין במי מערות מכונסין וסרוחין, והיו נותנין עליהן מים שאובין, התחילו ועשאום קבע - גזרו עליהם טומאה. מאי קבע? -. אמר רבא: שהיו אומרים לא אלו  מי המקווה  מטהרין - אלא אלו  המים השאובים  מטהרין. לאור דברי הגמרא נחלקו הראשונים האם מותר לרחוץ אחר הטבילה: (עיין בבית יוסף יורה דעה סימן רא, ובדרכי משה שם ס"ק ל, ובגר"א שם ס"ק קכז) דעתם של רבנו שב"ט (שהובא במדרכי) והאגור   המנהג לאסור לרחוץ אחר הטבילה, גזירה של איסור מרחץ אחר הטבילה. אך לדעת הראבי"ה, הרי"ד, השערי דורא והסמ"ג   מותר לרחוץ אחר הטבילה, משום שגזירת רחיצה אחר טבילה חלה רק על אוכלי תרומה, אך לא גזרו לאסור בטומאת נדה וכדומה. להלכה, הרמ"א (סימן רא סעיף עה) החמיר כדעת ר  שב"ט וסיעתו: "אבל לחזור ולרחוץ אח"כ, יש אוסרים, וכן נהגו". אך הגר"א פסק כדעת הראבי"ה וסיעתו להתיר. ערוך השלחן כתב שהסברא נוטה להתיר כדעת הגר"א, אך נהגו שלא לרחוץ אחר הטבילה. והוסיף שבטבילה של גברים ודאי שמותר. ולכן גברים בוודאי יכולים להתיר בזה לרחוץ אחר הטבילה, ולגבי נשים יש מקום להחמיר, אך מי שחשה לא נעים עם מי המקווה בהחלט יכולה גם לרחוץ עצמה אחר הטבילה. רבה הלל מרצבך
שאלה: כשרות בשר: בשר בקר קפוא צלי כתף של המותג winner food והיבואן נקרא ג.עופר יצוא ושיווק בשר חולון. רשום בכותרת חלק למהדרין מוכשר אך לא רשום שם של בד"ץ משגיח אלא כתוב כדלהלן: הכשר: בשר שבאריזה זו נשחט כדין ע"י צוות שובי"ם והוכשר בשריה, מליחה והדחה ע"י צוות משגיחים יר"ש בארגנטינה, באישור ובפיקוח מחלקת הכשרות הארצית שע"י הרבנות הראשית של ישראל. מכיוון שאין שם של בשר מוכר האם אפשר לסמוך על זה ככשרות מהודרת או לא? מורן
תשובה: זה בהכשר הרה"ר. דרך אגב כל הבשר המיובא מחו"ל (של הבד"צים) הוא גם בפיקוח הרה"ר.